NOMEAMENTO DE MEMBROS DA XUNTA DE GOBERNO LOCAL DO CONCELLO E ATRIBUCIÓNS
ADMINISTRACIÓN LOCAL — Municipal — Valga (Outros documentos, notificacións e informacións públicas, 03/07/2015)

En cumprimento do disposto no artigo 52.4 en relación co 46.1 do RD 2568/1986, publicase que a Alcaldía deste Concello, con data 17 de xuño de 2015, ditou o Decreto do tenor literal seguinte: “Visto que, constituída a nova Corporación en sesión celebrada o día 13 de xuño de 2015, en virtude das eleccións locais do día 24 de maio de 2015 convocadas Real Decreto 233/2015, de 30 de marzo, procede deseñar o novo réxime de organización e funcionamento deste Concello, no que está presente a Xunta de Goberno Local como órgano de carácter necesario en canto municipio de poboación superior a 5.000 habitantes, segundo se configura nos artigos 20.1 b) da Lei 7/1985, de 2 de abril Reguladora das Bases de Réxime Local, 59.2 b) da Lei 5/1997, de 22 de xullo de Administración Local de Galicia e 35.2 d) do RD 2568/1986, de 28 de novembro polo que se aproba o Regulamento de Organización, Funcionamento e Réxime Xurídico das Entidades Locais. Visto que segundo determinan os artigos 23.1 da Lei 7/1985 e 65 da Lei 5/1997 e 52 do Real Decreto 2568/1986, a Xunta de Goberno Local estará integrada polo Alcalde, que a preside, e por un número de concelleiros non superior a catro (4), equivalente ao terzo do número legal de membros da Corporación, sendo libremente nomeados e cesados polo Alcalde. Visto que de acordo co artigo 112.3 do ROF corresponde ao Alcalde ou Presidente fixar, mediante Decreto, o día e hora en que deba celebrarse sesión ordinaria, en uso das facultades atribuídas a esta Alcaldía polos artigos citados, Primeiro.—Nomear membros da Xunta de Goberno Local do Concello de Valga, en canto órgano colexiado de carácter necesario, aos seguintes concelleiros: • D. Ovidiu Florin Asma Hawthorne. • Dona Ruth Marisol Bekri Zuazagoitia. • D. Denis Robert Erausquin Bayonas. • Dona Tula Furman Jociles. Segundo.—Fixar a o día e hora das sesións ordinarias para os luns que corresponda ás 21:00 horas en horario de verán e ás 20:30 en horario de inverno, coa peridiocidade que se estableza polo Pleno, sen prexuízo da posibilidade de non convocar no suposto de non existir asuntos a tratar así como de celebrar sesións extraordinarias e extraordinarias urxentes cando as circunstancias o requiran. Terceiro.—A Xunta de Goberno Local terá asignada as seguintes atribucións: a) A asistencia permanente ao Alcalde no exercicio das súas atribucións, ao abeiro do disposto no artigo 53.1 do RD 2568/1986, do 28 de novembro, polo cal se aproba o Regulamento de organización, funcionamento e réxime xurídico das entidades locais. b) As atribucións que a Alcaldía lle delega, que son as seguintes: Cuarto.—Notificar persoalmente o presente Decreto aos designados, a fin de que expresen a súa aceptación do cargo. Así mesmo proceder á publicación no Boletín Oficial da Provincia e Taboleiro de anuncios do concello, sen prexuízo da efectividade do Decreto desde o día seguinte á súa sinatura. Quinto.—Dar conta de este Decreto ao Pleno do Concello na primeira sesión que se celebre” O que se fai público para xeral coñecemento. Valga, 18 de xuño de 2015.—O Alcalde, José María Bello Maneiro.